Embrun (Hautes-Alpes)
Embrun ass eng franséisch Stad am Departement Hautes-Alpes an der Regioun Provence-Alpes-Côte d'Azur, an Haaptuert vun engem Kanton.

Embrun läit op enger Héicht vu 778 - 2.800 Meter am Parc national des Écrins um rietsen Uwänner vun der Durance, do wou déi an de Séi vu Serre-Ponçon leeft.

Eng vun de bekannten héije Plazen ass d'Biergspëtz Trois-Évéchés

Seng Awunner heeschen Embrunais.

Transport a Verkéier
An der Gare vun Embrun halen d'Zich vum TER Provence-Alpes-Côte d'Azur a vum TER Rhône-Alpes
Un d'Stroossennetz ass Embrun ugeschloss iwwer d'Nationale 94.
Fréier huet de Kiem Via Domitia iwwer Embrun geféiert.

Persounen déi mat Embrun ze dinn hunn
De Marcellin d'Embrun, éischte Bëschof vun Embrun
De Georges d'Aubusson de La Feuillade, Prënzbëschof vu Metz war vu 1648 - 1649 Äerzbëschof zu Embrun.
Den Henri Arnaud, gebuer 1643 zu Embrun.
De Pierre-Alexandre-Antoine Nicolas de Meissas, Arméisdokter a Prefet vun Embrun.
Säi Bouf den Nicolas de Meissas, Kosmograph, gebuer zu Embrun.
De Schrëftsteller Arnauld Pontier huet vun 1970 bis 1976 do gewunnt.
De Schrëftsteller a Politiker Clovis Hugues ass zu Embrun begruewen.
Den Émile Didier, franséische Deputéierten a Senateur, 1909 zu Embrun gebuer.
De Laurent Artufel, Schauspiller an Tëleesanimateur ass 1977 do op d'Welt komm.

Embrun am Sport
Tour de France
Depart vun der 9. Etapp vum Tour de France 1973
Depart vun der 15. a 17. Etapp vum Tour de France 2008
Depart vun der 19. Etapp vum Tour de France 2017

Kuckeswäertes

D'Buedempyramiden Les Demoiselles coiffées bei Savines-le-Lac
D'Abtei vu Boscodon aus dem 12. Joerhonnert eng ronn 10 km vun Embrun zu Crots.
D'Kathedral Notre-Dame du Réal
La Tour Brune aus dem 13. Joerhonnert

Um Spaweck 

Uertschaften am Arrondissement Gap
Gemengen am Arrondissement Gap
Stied am Departement Hautes-Alpes
Etappestied vum Tour de France